Jessie Buckley

Is ban-aisteoir agus amhránaí as Ciarraí í **Jessie Buckley** (a rugadh ar an 28 Nollaig 1989 i gCill Airne).   I measc na ngradam atá buaite aici tá Gradam Acadaimh, Gradam BAFTA, Gradam Golden Globe agus Gradam Olivier.  Ba í an chéad bhean Éireannach riamh a bhuaigh Gradam Oscar don bhanaisteoir is fearr.
clé|mion|304x304px|Jessie Buckley in 2019, ag oscailt ''Wild Rose''
clé|mion|275x275px|Buckley in 2020
clé|mion|310x310px|Jessie Buckley, 2025
clé|mion|256x256px|Féile  Telluride 2025

## Tús a saoil
Rugadh Jessie Buckley i gCill Airne do Marina (née Cassidy) agus Tim Buckley. Is í an duine is sine de chúigear clainne í — deartháir amháin agus triúr deirfiúracha.

Ní raibh teilifís sa teach agus í ag fás aníos. D'fhreastail sí ar Scoil Dhara na nUrsulineach, scoil chailíní i dTiobraid Árann, áit a bhfuil a máthair ina múinteoir amhránaíochta. Ghlac sí páirt i  ceolchoirmeacha scoile: Ghlac sí páirt i  roinnt ról fireann ar scoil, lena n-áirítear príomhról Tony i *[[West Side Story]]* agus Freddie Trumper in *Chess*.

Bhain sí amach céim a hocht sa pianó, sa chlairinéid agus sa chruit ag Acadamh Ríoga Ceoil na hÉireann, agus bhí sí ina ball d'Cheolfhoireann Mílaoise Thiobraid Árann.

D'fhreastail sí ar cheardlanna samhraidh leis an gCumann AIMS chun a cuid amhránaíochta agus aisteoireachta a fheabhsú, agus aithníodh ann í mar aisteoir cumasach; spreagadh í iarratas a dhéanamh ar scoil drámaíochta i Londain.

Chuir Cameron Mackintosh agus Andrew Lloyd Webber comhairle uirthi freastal ar an Royal Academy of Dramatic Art (RADA).  Bhain sí céim amach as RADA i mí Eanáir 2013

## Gairm
Thosaigh Buckley a gairm in 2008  ar an gclár tallainne BBC *I'd Do Anything*. Chríochnaigh sí sa dara háit taobh thiar de Jodie Prenger.  Ghlac sí ansin ról Anne Egermann i gceoldráma Stephen Sondheim *A Little Night Music* sa West End.

Sna 2010idí ghlac sí rólanna mar Marya Bolkonskaya in *War and Peace* le Leo Tolstoy (2016), léiriú de chuid an BBC, Lorna Bow in *Taboo* (2017) agus Marian Halcombe in *The Woman in White* (2018).

In 2019, ghlac sí páirt Lyudmila Ignatenko sa mhionstraith stairiúil *Chernobyl* ar HBO, sraith a fuair 19 ainmniúchán ag na Emmy Awards.

In 2020, ghlac sí páirt Oraetta Mayflower i gceathrú sraith *Fargo*.

### Scannáin
Rinne Buckley a chéad ról scannáin mar Moll Huntford sa scannán *Beast* (2017). Ina dhiaidh sin ghlac sí an príomhról sa scannán *Wild Rose* (2018), rud a thuill di ainmniúchán do Ghradam BAFTA don bhanaisteoir is fearr.

In 2021/2022 ainmníodh Buckley  sna Academy Awards  don bhanaisteoir tacaíochta is fearr as an bpáirt a bhí aici sa scannán *The Lost Daughter*.

In 2022 bhí ról tacaíochta aici sa scannán *Women Talking* le Sarah Polley, scannán a bhuaigh Gradam Acadaimh.

#### Hamnet
Ghnóthaigh Buckley Golden Globe as a ról sa scannán Hamnet (2025), in éineacht le Paul Mescal.  Bhí Gradam *Critic’s Choice* don bhanaisteoir is fearr bronnta ar Buckley as an taispeántas a thug sí sa scannán. as páirt "Agnes"  (nó Anne Hathaway) a ghlacadh sa scannán, bean chéile William Shakespeare agus máthair Hamnet.  Scríobh  Maggie O’Farrell an leabhar ar a bhfuil Hamnet bunaithe. Scéal grá agus scéal tragóideach atá sa scannán ina léiríonn Buckley a hildánacht agus a sárchumas mar aisteoir.

Ar an 15 Feabhra 2026, bronnadh an deilbhín dealraitheach óir, an gradam Oscar don bhanaisteoir is fearr, ar Buckley as an mórpháirt a bhí aici sa scannán Hamnet. Ba í rogha na coitiantachta í don ghradam.  Thiomnaigh Buckley an duais don “chroí álainn trína chéile” a bhíonn ag máthair.  Agus í ag glacadh leis an deilbhín óir ceithre charat is fiche, ghabh Jessie Buckley buíochas ó chroí lena tuismitheoirí, lena fear céile agus a n-iníon óg, agus lena teaghlach ar fad in Éirinn.

## Pearsanta
In 2023, phós Buckley fear darbh ainm Freddie Sorensen ó thuaisceart Londan, síceolaí agus iar-léiritheoir (*The X Factor*, *Gladiators*). Bhuail siad le chéile ar dháta dall. Tá sí an-chúramach faoi phríobháideachas a saoil phearsanta. Sa samhradh 2025, rugadh iníon dóibh.

## Féach freisin

* Hamnet (scannán)
* Gradaim Oscar, 2026

## Tagairtí


Catagóir:Daoine a rugadh i 1989
Catagóir:Daoine beo
Catagóir:Amhránaithe Éireannacha
Catagóir:Ban-aisteoirí Éireannacha
Catagóir:Daoine as Contae Chiarraí
Catagóir:Daoine a d'fhreastail Royal Academy of Dramatic Art
Catagóir:Buaiteoirí ghradam 'Ban-aisteoir is Fearr' (Oscars)